ब्रिस्टल: भारत ने रोहित शर्मा के ताबड़तोड़ नाबाद शतक की बदौलत तीन टी20 मैचों की सीरीज का खिताब 2-1 से अपने नाम कर लिया। भारत ने अंतिम निर्णायक मुकाबले में इंग्लैंड को 7 विकेट से करारी शिकस्त दी। हार्दिक पंड्या ने छक्का लगाकर भारत को जीत दिलाई। भारत ने पहली बार इंग्लैंड में टी20 सीरीज जीती है। लक्ष्य का पीछा करने उतरी भारतीय टीम ने 18.4 ओवर में 3 विकेट के नुकसान पर 201 रन बनाकर जीत हासिल की। रोहित को मैन आफ द मैच और मैन आफ द सीरीज का पुरस्कार मिला। भारत ने सीरीज के पहले मैच में जीत हासिल कर 1-0 की बढ़त बना ली थी, लेकिन दूसरे मैच में उसे इंग्लैंड हाथों हार का सामना करना पड़ा था। मगर तीसरे मुकाबले में भारत ने शानदार वापसी की और जीत दर्ज कर इतिहास रच दिया।